Urreya de Xalón

Urreya de Xalón (Urrea de Jalón en castellano) ye una villa y municipio de la provincia de Zaragoza, situau en la comarca Val de Xalón con 398 hab (2014) en una superficie de 25,46 km² y una densidat de población de 15,63 hab/km².

 Toponimia 
Lo toponimo Urreya puet tener relación con lo latín HORREUM ("granero"), a traviés d'un plural neutro HORREA. Cerca d'Urreya bi heba un castiello andalusí dito Orosa. La familia noble Ximénez d'Urreya tenió la sinyoría d'este lugar.

 Cheografía 
Ye situau a la dreita de Xalón, en lo Plan de Placiencia, prolongación de la ribera de l'Ebro por la cuenca de Xalón.

 Luengas y parlas 
Actualment en Urreya de Xalón se charra lo castellano rechional d'Aragón como en toz los lugars de la redolada, con substrato aragonés. L'aragonés se charró en Urreya de Xalón por lo menos dica que fuoron forachitaus los moriscos, que deixoron una important literatura alchamiada.

Los textos alchamiaus provinients de Urreya de Xalón fuoron publicaus por la Institución Fernando el Católico con lo títol "Relatos píos y profanos del Manuscrito Aljamiado de Urrea de Jalón" Federico Corriente, María Jesús Viguera Molins: Relatos píos y profanos del manuscrito Aljamiado de Urrea de Jalón. Institución Fernando el Católico, 1990.. Una muestra en ye:

Dixo: Ya manzebo, do lexas los camellos cornudos?
Dixo: Léxolos en los billeros ke pasen las fuellas de las pieras
Díxole Alhachach: Las piedras tienen fuellas, ya asno ?
Díxole el manzebo: Y a los camellos a cuernos, ya loco?
Díxole que tenía Alhachach una piedra en su mano i dixole: Ya manzebo, fes-me a saber esta piedra se ye masculo o fembra.
Dixo el manzebo: ya Hachach, lebánta-le la coda y dir-t'he se ye másculo o fembra
Dixo que ridió-se Alhachach y los que yeran con el
Díxole: Ya manzebo, muito nos plaze estar con tú.

En l'alchamiau d'Urreya, que bel autor considera de predominio castellano, se puet veyer formas lexicas aragonesas aprés, bresca, gabardera, calliços, ligarça, pansas; palabras con fonetica aragonesa: fuellas, nueite, man, nieu, elementos de morfochía aragonesa: sisanta, cuaranta, trista, creyentas, qui, de tu, con tu y emplego de futuro en cuenta de subchuntivo (fazed lo que querreis).

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular         5 Partido de los Socialistas de Aragón         2 Total                 7

 Alcaldes 
 Lista d'alcaldes Lechislatura Nombre Partiu politico1979–1983  1983–1987  1987–1991  1991–1995  1995–1999  1999–2003  2003–2007  2007–2011  2011–2015 María del Carmen Lázaro Domínguez Partido Popular de Aragón2015–2019  2019–2023  2023–2027 Mª Carmen Lázaro Domínguez  Consulta el listado de alcaldes que han sido proclamados en Aragón en Heraldo de Aragón Partido Popular de Aragón

 Fiestas 
 Sant Sabastián, 20 de chinero.

 Referencias 

*